text: Drikkevandet i Grindsted frikendt
  15 juni 2010 kl. 08.34
  Region Syddanmark kan nu afblæse truslen mod det dybereliggende grundvand ved Grindsted.
  Regionens undersøgelser viser, at grundvandsmagasinet er gået fri af forureningen fra Daniscos fabriksanlæg.
  Magasinet er et stort regionalt drikkevandsreservoir.
  - Med resultaterne fra de seneste to års undersøgelser kan vi nu ånde lettet op - vi undgår et problem af uoverskuelige dimensioner. Det er i dag en god dag for borgerne i Grindsted og for de kommende generationer i området, siger Carl Holst (V), regionsrådsformand i Region Syddanmark.
  